སྲོད་ཀྱི་མུན་
པས་ཁྱབ་པ་དང་འདྲ་བའི་ནག་མུན་ནེ་པ་དང༌། སྨད་ཀྱི་མཚམས་ཤིག་ནས་དྲན་མེད་
དུ་ནག་ཐོམ་གྱིས་བརྒྱལ་འགྲོ་ཡང་བརྒྱལ་ཕུལ་ཇི་ཙམ་ཆེ་བ་ལྟར་འོག་གི་འོད་གསལ་
བརྟན་པར་འགྱུར་བས་སྐྱོན་མིན་གསུང༌། དེ་ལྟ་བུའི་ཉམས་རྣམས་ཤར་བའི་ཚེ་སྲིད་
པ་འཁོར་བ་དང་ཞི་བ་མྱང་འདས་ཀྱིས་བསྡུས་པའི་ཆོས་ཐམས་ཅད་བདེན་པས་
སྟོངས་པར་རྟོགས་པའི་སྟོང་ཉིད་ནམ་མཁའི་རྣལ་འབྱོར་ལ་གོམས་པའི་མཐུས། རྗེ་
ལྕང་སྐྱས། ཚོལ་དགོས་མི་འདུག་སྟེ་འཚོལ་མཁན་རང་ཡིན། ཞེས་གསུངས་པ་ལྟར།
སྣང་བ་ཐམས་ཅད་རང་སེམས་ཀྱིས་བཏགས་པ་ཙམ་དང་རང་གིས་སེམས་དེ་ཡང་
སྟོང་པ་ཉིད་དུ་རང་གིས་ཤེས་པར་བྱིན་གྱིས་རློབས་ཤིག་པ་སྟེ། སྐབས་འདིར་རྒད་
པོས་ཐ་གུ་སྟོར་བའི་དཔེས་ཀྱང་བསྟན་ནོ། །
གཉིས་པ་སྟོང་པ་བཞི་པའི་དུས་སུ་ཉམས་སུ་ལེན་ཚུལ་ལ་གཉིས། ཐམས་ཅད་
སྟོང་པའི་འོད་གསལ་འཆར་ཚུལ་དང་། དེ་ལྷན་སྐྱེས་ཀྱི་བདེ་བ་དང་སྤྱོད་ཚུལ་ལོ། །
222

དང་པོ་ནི། ཉེར་ཐོབ་ཐམས་ཅད་ཅེས་སོགས་ཚིགས་བཅད་གཅིག་སྟེ། འཕགས་པ་
ལྷས། དེ་ཡང་འོད་གསལ་བར་འགྲོའོ། །ཞེས་གསུངས་པ་ལྟར། ཉེར་ཐོབ་ཀྱི་སྨད་
ཆའི་དྲན་མེད་སངས་ནས་ཐམས་ཅད་སྟོང་པ་ཤར་བ་ལ་ཉེར་ཐོབ་དེ་ཐམས་ཅད་སྟོང་
པ་འོད་གསལ་དུ་ཐིམ་པའི་ཐ་སྙད་བྱས་པ་ཡིན་པས་དེའི་ཚེ་ན་འོད་གསལ་ཇི་བཞིན་
འཆར་བ་ལ་སྒྲིབ་པའི་ཀུན་རྟོག་གི་སྤྲོས་པ་ཕྲ་རགས་ཀུན་ལྷག་མེད་དུ་ཞི་ནས་ཟླ་འོད་
སྲོད་ཀྱི་མུན་པ་སྟེ་ནམ་མཁའི་
་མཁའི་རང་མདོག་མཐོང་བ་ལ་སྒྲིབ་པའི་སློང་བྱེད་ཀྱི་རྐྱེན་
ཨ་དང་བྲལ་བའི་སྟོན་དུས་ཀྱི་གནམ་སྟེ་ཐོ་རངས་ཀྱི་ནམ་མཁའ་གཡའ་དག་པ་ལྟ་
བུའི་ཉམས་སྣང་ཤར་བའི་ཚེ་སྔར་གོམས་པའི་ལྟ་བ་རྣམ་དག་དང་སྦྱར་ནས་འོད་
གསལ་མ་བུ་ངོ་འཕྲོད་པར་བྱིན་གྱིས་རློབས་ཤིག་པ་སྟེ། འཆི་བའི་རང་ཤུགས་ཀྱིས་
ཤར་བའི་སྟོན་གནམ་གཡའ་དག་ལྟ་བུའི་སྟོང་སང་དེ་ལ་གཞིའི་འོད་གསལ་དང་མའི་
འོད་གསལ་ཟེར་བ་ཡིན་ལ། སྔར་ཚེ་འདིར་རླུང་སྡུད་ཐབས་རྣམས་ཀྱིས་ཐམས་ཅད་
སྟོང་པ་འོད་གསལ་མོས་པ་ཡིད་བྱེད་ཡན་ཆད་ཀྱིས་བསྐྱེད་ནས་ལྟ་བ་རྣམ་དག་བཙལ་
བ་དང་བདེ་སྟོང་སྦྱར་ཏེ་སྒོམ་པ་ལ་ལམ་གྱི་འོད་གསལ་དང་བུའི་འོད་གསལ་ཟེར་བས་
དེ་གཉིས་མ་བུ་འཕྲོད་པ་ལ། རྗེ་མི་ལས། འཆི་བའི་འོད་གསལ་ཆོས་ཀྱི་སྐུ་ཡིན་
ཏེ། །དེ་ཡིན་པ་ལ་ཡིན་པར་ངོ་ཤེས་དགོས། །དེ་ངོ་ཤེས་པར་བྱེད་པ་ལ་དེ་ལྟར་བླམ་
དམ་པས་ངོ་སྤྲད་པ་དང་། གནས་ལུགས་ལྟ་བའི་དོན་གོ་བ་དང་། མཚོན་བྱེད་ལམ་
གྱི་འོད་གསལ་སྦྱང་འཚལ་ལོ། །ཞེས་གསུངས་པ་ལྟ་བུའི་ཉམས་རྟོགས་དགོས་སོ། །
གཉིས་པ་དེ་ལྷན་སྐྱེས་ཀྱི་བདེ་བ་དང་སྦྱོར་ཚུལ་ནི། སྟོང་བཞིའི་དུས་སུ་ཞེས་སོགས་
ཚིག་བཅད་གཅིག་སྟེ། སམྦུ་ཊ་ལས། གློག་གི་ཟེར་དང་མཉམ་པའི་འོད། ། ཅེས་
དང་། ཚངས་པའི་མེ་ནི་སུམ་མདོར་གནས། །ཞེས་དང༌། བརྟག་གཉིས་ལས།
བསྲེགས་པས་རི་བོང་ཅན་ཧཾ་འཛོག །ཅེས་གསུངས་པ་ལྟར། སྟོང་པ་བཞི་པ་ཐམས་
ཅད་སྟོང་པ་འོད་གསལ་དེའི་དུས་སུ་གློག་གི་རྗེས་སུ་འགྲོ་བ་སྟེ་གློག་གི་འོད་ཟེར་དང་
མཉམ་ཞིང་འདྲ་བའི་ལྟེ་གསང་ན་གནས་པའི་ཚངས་པའི་མེ་སྟེ་གཏུམ་མོ་རྡུལ་གྱི་ངོ་བོ་
བྱང་སེམས་དམར་པོ་ཚ་བ་མེའི་རང་བཞིན་ཅན་དགྱེན་དུ་འབར་བས་སྤྱི་བོ་ན་གནས་
223

པའི་རི་བོང་ཅན་ཟླ་བའི་མིང་གིས་བཏགས་པའི་བྱང་སེམས་དཀར་པོ་བཞུས་ཏེ་སྙིང་
གའི་མི་ཤིགས་པའི་ཐིག་ལེ་ལ་ཁམས་དཀར་དམར་འདུ་རིམ་གྱིས་དགའ་བ་དང་
མཆོག་དགའ་དང་ཁྱད་དགའ་དང་ལྷན་སྐྱེས་ཀྱི་དགའ་བ་རྣམས་སྐྱེ་བས། མྱོང་ཡུལ་
དུ་ལྷན་སྐྱེས་ཀྱི་བདེ་བ། སྣང་ཡུལ་དུ་ཐམས་ཅད་སྟོང་པ་འོད་གསལ། འཛིན་སྟངས་
ཀྱི་ཡུལ་དུ་ཆོས་ཐམས་ཅད་རང་བཞིན་མེད་པའི་སྟོང་ཉིད་དེ། དེ་ལྟ་བུའི་བདེ་སྟོང་
སྦྱར་བའི་ཡེ་ཤེས་ཆོས་ཀྱི་སྐུ་ལ་དཔལ་འཛིན་གྱིས། ཐུན་ནམ་ཡང་ན་ཉིན་གཅིག་
གམ། །ཟླ་ཕྱེད་ཟླ་བ་ལོ་དང་ནི། །བསྐལ་པ་བསྐལ་པ་སྟོང་དུ་ཡང༌། །ཡེ་ཤེས་
མངོན་སྦྱོར་གྱིས་གནས་བྱ། །ཞེས་གསུངས་པ་ལྟར། ཡིད་རྩེ་གཅིག་ཏུ་མཉམ་པར་
འཇོག་ནུས་པར་བྱིན་གྱིས་རློབས་ཤིག་པའོ། །གཉིས་པ་བར་དོ་ལོངས་སྐུའི་བསྲེ་སྐོར་
ཉམས་སུ་ལེན་ཚུལ་ལ་གསུམ། རབ་རླུང་སྟོབས་ཀྱིས་བསྲེ་ཚུལ། འབྲིང་འདུན་
སྟོབས་ཀྱིས་བསྲེ་ཚུལ། ཐ་མས་ཕྱི་ནང་གསང་བསྒྱུར་བྱ་ཚུལ་ལོ། །དང་པོ་ནི། དེ་
ལས་ལངས་ཚེ་ཞེས་སོགས་ཚིགས་བཅད་གཅིག་སྟེ། རྗེ་ཐམས་ཅད་མཁྱེན་པས་རིམ་
པ་དེ་ཡིས་དཔེ་ཡི་ལྷན་སྐྱེས་ལས། ཆུ་རླུང་ཤིན་ཏུ་དྭངས་ལ་ཉ་བཞིན་དུ། །སྒྱུ་འཕྲུལ་
བྲ་བའི་སྐུར་ནི་ལངས་གྱུར་ཏེ། །སྒྱུ་མ་ལྟ་བུའི་ཏིང་འཛིན་རྫོགས་པར་ཤོག །ཅེས་
གསུངས་པ་ལྟར། གོང་དུ་བཤད་པའི་མཉམ་གཞག་དེ་ལས་གཡོ་བའི་མཚན་མ་བྱུང་
ནས་ལངས་པའི་ཚེ་སྔར་འཆི་བ་འོད་གསལ་དུ་བསྒྱུར་པའི་འོད་གསལ་གྱི་བཞོན་པའི་
རླུང་སྲོག་འཛིན་ཤིན་ཏུ་ཕྲ་བས་ཉེར་ལེན་གྱི་རྒྱུ་དང་། འོད་གསལ་གྱི་སེམས་ཀྱིས་ལྷན་
ཅིག་བྱེད་རྐྱེན་བྱས་ཏེ། གཞན་ལ་བར་དོ་འོད་རྒྱུའི་དོད་དུ་མཚན་བཟང་པོ་སུམ་ཅུ་རྩ་
གཉིས་དང༌། དཔེ་བྱད་བཟང་པོ་བརྒྱད་ཅུའི་དཔལ་དང་གཟི་འོད་འབར་བའི་
ལོངས་སྤྱོད་རྫོགས་པའི་སྐུར་བཞེངས་པར་མོས་ནས་དངོས་གནས་ལ་སྒྱུ་མ་ལྟ་བུའི་
ཏིང་ངེ་འཛིན་ཏེ་རིམ་པ་གསུམ་པའི་སྒྱུ་ལུས་གྲུབ་སྟེ་རྟེན་དེ་ལ་ལམ་ལྷག་མའི་བགྲོད་པ་
ཡོངས་སུ་རྫོགས་པར་བྱིན་གྱིས་རློབས་ཤིག་པ་སྟེ། འདི་ལ་སྒྱུ་ལུས་དངོས་དང་རྗེས་
མཐུན་པ་གཉིས་ཡོད་ཅིང་། དངོས་གྲུབ་ན་རྟེན་དེ་ལ་འབྲས་བུ་མངོན་དུ་བྱ་ནུས་ལ།
རྗེས་མཐུན་ལས་མ་གྲུབ་ན་སྐྱེ་བ་སྤྲུལ་སྐུའི་བསྲེ་སྐོར་ལ་སློབ་དགོས་སོ། །གཉིས་པ་
224

འབྲིང་འདུན་སྟོབས་ཀྱིས་བསྲེ་ཚུལ་ནི། གལ་ཏེ་ལས་ཀྱི་ཞེས་སོགས་ཚིགས་བཅད་
གཅིག་སྟེ། གལ་ཏེ་སྒྱུ་ལུས་སུ་ལྡང་མ་ནུས་པར་ཟག་བཅས་ཀྱི་ལས་དབང་གིས་རིགས་
དྲུག་གང་རུང་གི་བར་དོ་གྲུབ་པར་གྱུར་ན་གྲུབ་འཕྲལ་དེ་མ་ཐག་ཏུ་རིགས་པ་ཡང་དག་
གིས་བརྟག་ཤིང་དཔྱད་པས། མཛོད་ལས། འདིར་གང་འཆི་དང་སྐྱེ་བ་ཡི། །སྲིད་
པའི་བར་དུ་འབྱུང་དེའོ། །ཞེས་གསུངས་པ་ལྟར། སྐྱེ་སྲིད་དང་འཆི་སྲིད་གཉིས་ཀྱི་
བར་དུ་འབྱུང་བའི་སྲིད་པ་བར་དོའི་འཇིགས་སྐྲག་དང་སྡུག་བསྔལ་རྣམས་བདེན་པར་
གྲུབ་པ་རྡུལ་ཙམ་ཡང་མེད་པའི་ཚུལ་རྟོགས་ནས་སྣོད་བཅུད་ཀྱི་འཁྲུལ་སྣང་གང་ཤར་
ཐམས་ཅད་དག་པ་ལྷ་དང་གཞལ་ཡས་ཁང་དང་། ལྷ་སྐུ་སྒྱུམ་དང་། སྒྱུམ་བདེ་སྟོང་
གི་རང་བཞིན་ཅན་དུ་འཆར་བར་བྱིན་གྱིས་རློབས་ཤིག་པའོ། །གསུམ་པ་ཐ་མས་ཕྱི་
ནང་གསང་བསྒྱུར་བྱ་ཚུལ་ནི། འབྱུང་བ་ལོག་པའི་ཞེས་སོགས་ཚིགས་བཅད་གཅིག་
སྟེ། ས་ཆུ་མེ་རླུང་གི་འབྱུང་བ་བཞི་སྔར་ལུགས་འབྱུང་དུ་ཐིམ་པ་དེ་ལུགས་ལྡོག་ཏུ་
སྐྱེས་པའི་ཚེ་དུས་ཀྱི་འཐོར་རླུང་གཡོས་པ་དང༌། ནགས་ཚལ་མེས་ཚིག་པ་དང༌། རྒྱ་
མཚོའི་རྦ་རླབས་འཁྲུགས་པ་དང༌། རི་བོ་རལ་ཞིང་ཉིལ་བ་ལྟ་བུའི་འཇིགས་པའི་སྒྲ་
བཞི་དང༌། ཞེ་སྡང་ཆེ་ན་ནག་པོ། འདོད་ཆགས་ཆེ་ན་དམར་པོ། གཏི་མུག་ཆེ་ན་
དཀར་པོ་སྟེ་ཡ་ང་བའི་རྟགས་དྲུག་ལ་སོགས་པའི་འཁྲུལ་སྣང་སྣ་ཚོགས་ཤར་བའི་ཚེ་ན་
རྟགས་དེ་དག་ལ་བརྟེན་ནས་བར་དོ་ངོས་ཟིན་ཏེ། རྗེ་མི་ཏྲ་ཛོ་ཀིས། ཕྱི་ནང་གསང་
བའི་བསྒྱུར་བྱ་ཞིང༌། ཞེས་གསུངས་པ་ལྟར། ཕྱི་སྣོད་ཀྱི་སྣང་བ་དག་པའི་ཞིང་།
ནང་བཅུད་ཀྱི་སྣང་བ་ཡི་དམ་གྱི་ལྷ། གསང་བདག་པའི་སྣོད་བཅུད་རྣམས་ཀྱང་བདེ་
སྟོང་གི་རྣམ་རོལ་དུ་བསྒྱུར་བའི་རྣལ་འབྱོར་གྱི་མཐུས། དགའ་ལྡན་དང་བདེ་བ་ཅན་
སོགས་སྲིད་པའི་སྐྱོན་གྱིས་རྣམ་པར་དག་པའི་སངས་རྒྱས་ཀྱི་ཞིང་ཁམས་སུ་སྐྱེ་བར་
བྱིན་གྱིས་རློབས་ཤིག་པའོ། །གསུམ་པ་སྐྱེ་བ་སྤྲུལ་སྐུའི་བསྲེ་སྐོར་ཉམས་སུ་ལེན་ཚུལ་
ནི། མཁའ་སྤྱོད་རིག་པ་ཞེས་སོགས་ཚིགས་བཅད་གཅིག་སྟེ། ཞལ་ལུང་ལས། གལ་
ཏེ་སྐུ་གསུམ་མ་གྲུབ་ན། །རིག་པ་འཛིན་པའི་གཙོ་བོར་འགྱུར། །རིམ་གྱིས་ཕྱག་རྒྱ་
ཆེན་པོ་འགྲུབ། །ཅེས་གསུངས་པ་ལྟར། གསང་སྔགས་ཉམས་སུ་ལེན་པའི་ལུས་རྟེན་
225

ལས་འོག་ལ་སྤྱོད་པ་དང་། ས་ལ་སྤྱོད་པ་དང་། མཁའ་ལ་སྤྱོད་པ་སྟེ་གསུམ་ཡོད་
པའི་མཁའ་ལ་སྤྱོད་པ་ནི། སྦས་དོན་ཀུན་གསལ་ལས། སྔགས་སྤྱོད་བའི་རྟེན་ཁྱད་
པར་ཅན་གྱི་མཁའ་འགྲོ་དང་། མཁའ་འགྲོ་མ་རྣམས་ནམ་མཁའི་དབྱིངས་ཀྱི་གནས་
ཁྱད་པར་ཅན་དུ་བཞུགས་ནས་གསང་སྔགས་མཆོག་རྣམས་སྤྱོད་པའི་གནས་ནི་མཁའ་
སྤྱོད་ཀྱི་གནས་ཡིན་ལ། ཞེས་གསུངས་པ་ལྟར་ཏེ། དེ་འདྲ་བའི་མཁའ་སྤྱོད་ལའང་
རིམ་པ་དུ་མ་ཞིག་ཡོད་པའི་ནང་ནས་རིག་པ་འཛིན་པའི་མཆོག་ཏུ་གྱུར་པ་ཞིག་གམ།
ཡང་ན་འཛམ་བུ་གླིང་གི་ཡུལ་དབུས་མ་ལྟ་བུར་ཚངས་པར་སྤྱོད་པའི་རྟེན་མཆོག་ཏུ་
གྱུར་པ་དགེ་སློང་ཕ་མ་ལྟ་བུ་ཚུལ་ཁྲིམས་ཏིང་ངེ་འཛིན། ཤེས་རབ་སྟེ་ལམ་བསླབ་
གསུམ་རྣམ་དག་དང་ལྡན་པར་འགྱུར་བའི་མིའི་ལུས་ཉིད་བསམ་བཞིན་དུ་དག་པའི་
སྣང་ཞེན་དང་བཅས་ནས་བཟུང་སྟེ། རྟེན་དེ་ལ་མདོ་སྔགས་སམ་བསྐྱེད་རྫོགས་ཀྱི་
ལམ་རིམ་པ་གཉིས་ཀྱི་ཉམས་དང་རྟོགས་པ་མཐར་ཕྱིན་ནས་འབྲས་བུ་ཆོས་ལོངས་
སྤྲུལ་པའི་སྐུ་གསུམ་སྐྱེ་བ་གཅིག་གཉིས་ལས་མ་འགྱངས་པར་མྱུར་དུ་ཐོབ་པར་བྱིན་
གྱིས་རློབས་ཤིག་པ་སྟེ། སྐྱེ་བ་སྤྲུལ་སྐུའི་ལམ་འཁྱེར་སྒོམ་པ་པོ་ནི། སྒྱུ་ལུས་རྗེས་
མཐུན་པ་གྲུབ་པ་དང༌། བར་དོ་འདུན་སྟོབས་ཀྱིས་ཟིན་པ་གཉིས་སོ། །གསུམ་པ་
རྩོམ་པ་མཐར་ཕྱིན་པ་མཇུག་གི་དོན་ལ་གསུམ། སྦྱར་བྱད་སྨོས་པ། གསང་བར་
གདམས་པ། ཉམས་ལེན་གྱི་གནད་བསྟན་པའོ། །དང་པོ་ནི། ཞེས་བར་དོ་འཕྲང་
སྒྲོལ་གྱི་གསོལ་འདེབས་འཇིགས་སྒྲོལ་གྱི་དཔའ་བོ་ཞེས་བྱ་བ་འདི་ཡང་།
དོན་གཉེར་
བ་འགའ་ཞིག་གིས་བསྐུལ་བའི་དོན་དུ། མདོ་རྒྱུད་དམ་པའི་མན་ངག་བཞིན་དུ་
ཤཱཀྱའི་བཙུན་པ་བློ་བཟང་ཆོས་ཀྱི་རྒྱལ་མཚན་གྱིས། ཆོས་གྲྭ་ཆེན་པོ་དཔལ་ལྡན་
འབྲས་སྤུངས་ཀྱི་གཟིམས་ཁང་དུ་སྦྱར་བ། ཞེས་བསྟན་བཅོས་དང་བསྐུལ་བ་པོ་དང་
མཛོད་ཚུལ་དང་མཛད་པ་པོ་དང་། གནས་རྣམས་སྟོན་ཏེ་གོ་སླའོ། ། གཉིས་པ་
གསང་བར་གདམས་པ་ནི། འདི་ཉིད་སྣོད་མིན་དང་སྔགས་བླ་ན་མེད་ཀྱི་དབང་མ་
ཐོབ་པ་རྣམས་ལ་གསང་བར་བྱ་བ་ཁོ་ན་ཡིན་ཅིང་། ཞེས་པ་སྟེ། འདི་ཉིད་རྫོགས་
རིམ་གྱི་ཟབ་གནད་ཡིན་པས་བླ་མེད་ཀྱི་དབང་མ་ཐོབ་པ་ལ་བསྒྲགས་ན། བྷ་ཝི་ལས།
226

ཡོངས་སུ་མ་སྨིན་སེམས་ཅན་ལ། །གསང་བ་སྒྲོག་པ་བདུན་པ་ཡིན། །ཞེས་པའི་རྩ་
ལྟུང་དུ་འགྱུར་ཞིང་། དབང་ཐོབ་ཀྱང་སྔགས་ལ་དད་པ་མེད་པ་ལ་བསྒྲགས་ན། ཀླུ་
སྒྲུབ་ཀྱིས། དད་པ་མེད་ལ་ཆོས་སྟོན་པ། །ཞེས་པའི་སྦོམ་པོར་འགྱུར་བས། སྒྲོག་
མཁན་དང་ཉན་མཁན་གཉིས་ཀ་ལ་གནོད་དེ། བཤད་རྒྱུད་རྡོ་རྗེ་འཕྲེང་བ་ལས།
ཡང་དག་དབང་བསྐུར་གྱིས་དཔེར་ན། ། སྒྲུབ་པོས་རྒྱུད་ཀྱི་དོན་ཤེས་ཀྱང༌། ། སློབ་
དཔོན་སློབ་མ་མཚུངས་པར་ནི། །མི་ཟད་དམྱལ་བ་ཆེན་པོར་འགྲོ། །ཞེས་གསུངས་
པས་སོ། །གསུམ་པ་ཉམས་ལེན་གྱི་གནད་བསྟན་པ་ནི། རང་ཉིད་ཡི་དམ་གང་ལ་
བྱེད་པ་དེའི་གསོལ་འདེབས་ཀྱི་མཇུག་ཏུ་སྦྱར་བས་ཆོག་ཅིང་། ཚིག་དོན་དྲན་བཞིན་
པས་ཉམས་སུ་བླངས་ན་འཆི་ཁའི་གདམས་པའི་རྒྱལ་པོར་འགྱུར་རོ། །ཞེས་པ་སྟེ།
ཡི་དམ་ནི་གསང་འཇིགས་བདེ་དགྱེས་ལྟ་བུ་བླ་མེད་ཞིག་དགོས་ལ་གསོལ་འདེབས་ནི་
རྫོགས་རིམ་གྱི་སྔོན་འགྲོ་བླ་མའི་རྣལ་འབྱོར་གྱི་གསོལ་འདེབས་ལ་དགོངས་ ཤིང་།
འཆི་ཁའི་གདམས་པ་ལ་ཟབ་མདོག་ཁ་བ་མང་དུ་སྣང་ཡང་འདི་ཉིད་མཆོག་ཏུ་འགྱུར་
ཚུལ་བློ་གྲོས་ཡོད་ན་ཚིག་དོན་ལ་དཔྱད་པས་ཤེས་སོ། །སྨྲས་པ། སྐྱེ་ཤི་བར་དོ་
འཇིགས་འཕྲང་འཇིགས་རུང་ལས། །སྒྲོལ་བའི་གསོལ་འདེབས་འཇིགས་མེད་དཔའ་
བོའི་དཔུང༌། །གྲོགས་སུ་འགུགས་བྱེད་རྣམ་བཤད་ལུས་ཕྲའི་ཀླུས། །དྲི་ཟའི་གླིང་བུ་
སྟོང་ལ་ཅོ་ཡང་འདྲི། །འདི་ནི་དོན་བྲལ་ཚིག་གི་ན་ཡམ་ལ། །རོ་འཛིན་ཟློས་གར་
འདབ་ཆགས་བྱས་ཀྱང་སྒྱུར། །སྔོན་མེད་ལེགས་བཤད་སྨྲ་བའི་འབབ་སྟེགས་ཅན། །
འོད་སྟོང་ལྡན་པའི་མཁའ་ལ་རྒྱུ་སྐར་བཞིན། །མདོ་རྒྱུད་མན་ངག་ཟབ་མོའི་སྤྲིན་ཀློང་
ནས། །དོན་དང་ཚིག་འབྲུ་བཟང་པོའི་དབྱར་གྱི་རྔ། །དལ་བུར་སྒྲོག་ལ་དཔྱོད་ལྡན་
འདབ་བརྒྱ་བ། །རངས་པའི་རྣམ་འགྱུར་ཟློས་གར་བ་སྐྱུར་ཅིག །འོན་ཏེ་མཁས་པའི་
ལེགས་བཤད་མཚོ་བཞིན་ཟབ། །ཚུར་མཐོང་བྱིས་པའི་བློ་མིག་རྒྱུད་ཐུང་བས། །མ་
རྟོགས་ལོག་རྟོགས་འཁྲུལ་དྲི་མཆིས་སོ་འཚལ། ། སྲས་བཅས་རྣམ་པར་འདྲེན་པ་
ཡོངས་ལ་བཤགས། །དགེ་ཚོགས་དམ་བཅའ་གསུམ་དང་ལྡན་པའི་མདས། །སྒྲིབ་
གཉིས་བདེནབྲལ་བདག་པོའི་སྲོག་བཅད་དེ། །གཏན་མདུན་སི་ཏར་འགྲོགས་པའི་
227

དགའ་བདེའི་རླབས། །ཆལ་ཆིལ་རྣམ་པ་ཀུན་ཏུ་གཡོ་གྱུར་ཅིག །ཅེས་བར་དོ་འཕྲང་
སྒྲོལ་གྱི་གསོལ་འདེབས་འཇིགས་སྒྲོལ་གྱི་དཔའ་བོའི་རྣམ་བཤད་པཎ་ཆེན་དགོངས་
རྒྱན་ཞེས་བྱ་བ་འདི་ཡང་༌། སྟོང་ཉིད་ནམ་མཁའི་རྣལ་འབྱོར་པ་བྲིས་པ་དབུ་མཛད་ཡེ་
ཤེས་ཚུལ་ཁྲིམས་ལགས་ཀྱིས་བསྐུལ་མ་མཛད་ངོར། འདི་ཁའི་འགྲེལ་པ་བློ་བཟང་
མིང་ཅན་གྱིས་མཛད་པ། ཤེལ་དཀར་བ་སྐལ་ལྡན་རྒྱ་མཚོས་མཛད་པ། མཛད་བྱང་
མེད་པ་གཅིག་རྣམས་ནས་ལེགས་ཆ་བླངས་ཤིང་བླ་མའི་མན་ངག་ལ་གཞི་བྱས་ཏེ་སྙོམ་
ལས་པ་དྷརྨ་བྷ་དྲས། ཁྱུ་མཆོག་གི་ལོའི་ནག་པ་ཟླ་བའི་ཡར་ཚེས་བཟང་པོ་ལ་བཞད་
དངུལ་ཆུའི་རི་ཕུག་ཏུ་སྦྱར་བའོ། །འདིས་ཀྱང་བསྟན་འགྲོ་ལ་ཕན་པར་གྱུར་ཅིག
། ། སརྦ་ཛ་ག་ཏི། །
228